input: KOMISIJOS ĮGYVENDINIMO REGLAMENTAS (ES) 2015/99
  2015 m. sausio 20 d.
  kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [„Arroz de Valencia“/„Arròs de València“ (SKVN)]
  EUROPOS KOMISIJA,
  atsižvelgdama į Sutartį dėl Europos Sąjungos veikimo,
  atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
  kadangi:
  (1)
  remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos kilmės vietos nuorodos „Arroz de Valencia“/„Arròs de València“, kuri įregistruota Komisijos reglamentu (EB) Nr. 1971/2001 (2), specifikacijos pakeitimo paraišką;
  (2)
  pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;
  (3)
  prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,
  PRIĖMĖ ŠĮ REGLAMENTĄ:
  1 straipsnis
  Europos Sąjungos oficialiajame leidinyje paskelbtas pavadinimo „Arroz de Valencia“/„Arròs de València“ (SKVN) specifikacijos pakeitimas patvirtinamas.
  2 straipsnis
  Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
  Šis reglamentas privalomas visas ir tiesiogiai taikomas visose valstybėse narėse.
  Priimta Briuselyje 2015 m. sausio 20 d.